پاکستان نینگ پنجاب ایالتی نینگ مرکزی لاهورده صوفی تربتی یقینیده یوز بیرگن انفجار حادثه سی عاقبتیده 5 کیشی جان بیررایکن, کمیده 23 نفر ایسه یره لندی.
لاهور امنیه قوماندانی غضنفر علی, داتا دربار تربتی یقینیده پولیس موتریده یوز بیرگن انفجار حادثه سی عاقبتیده 5 کیشی نینگ جان بیرگن لیگی نی معلوم قیلرایکن, حادثه محللیده گی کوپلب کیشی نینگ ایسه یره لنگن لیگی نی بیلدیردی.
عینی دمده غضنفر علی, جان بیرگن خوددی شوو کیشی لرنینگ 4 نفری نینگ پولیس ایکن لیگی نی معلوم قیلدی.
علی, اوشبو انفجار نینگ بیر انتحاری هجوم ایکن لیگی یاکه ایمس لیگی نینگ حاضرچه انیقلنمه گن لیگی نی بیلدیردی.
انفجار نینگ یوز بیرگن پیتده حادثه محللیده کوپلب کیشی نینگ موجود بولگن لیگی نی بیلدیرگن علی, ایریم یره لنگن کیشی لرنینگ وضعیتی نینگ آغیر ایکن لیگی سببلی جان بیرگن کیشی لر سانی نینگ آرتیب کیتیشی نینگ ممکن ایکن لیگی نی معلوم قیلدی.
اون بیرینچی عصرده منطقه ده یشه گن متصوف علی هجویری نینگ قبری نینگ موجود ایکن لیگی گه ایشانیلگن اوشبو تربیت نینگ, جنوبی آسیا نینگ اینگ کتته صوفی زیارتگاهی دن عبارت ایکن لیگی بیلینماقده.
2010 – ییلده هم اوشبو منطقه ده انتحاری هجوم لر اویوشتیریلگن ایدی.
حادثه پایتخت تاشکینت ده یوزبیرگن
